***Α’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΔΕΚΕΜΒΡΙΟΥ 2016***

**1) Παρασκευή, 2 Δεκεμβρίου 2016- Α’ τάξη:**

**Εργαστήρι Κούκλας Μαιρηβή**

Την Παρασκευή 2 Δεκεμβρίου 2016 οι μαθητές της Α’ τάξης του Α΄ Αρσακείου-Τοσιτσείου Δημοτικού Σχολείου Εκάλης θα επισκεφθούν το Εργαστήρι “Μαιρηβή”. Είναι ένας χώρος, αφιερωμένος σε εκπαιδευτικά και καλλιτεχνικά προγράμματα για ενήλικες και παιδιά με επίκεντρο την κούκλα.

Οι μαθητές θα έχουν τη δυνατότητα να γνωρίσουν από κοντά την τέχνη και τα μυστικά του κουκλοθέατρου.

Η επίσκεψη αυτή περιλαμβάνει:

-Ξενάγηση στους χώρους του εργαστηρίου

-Επαφή των παιδιών με υλικά, εργαλεία, στάδια και τρόπους κατασκευής διαφόρων

ειδών κούκλας

-Έκθεση κούκλας

-Κουκλοθεατρική παράσταση

**2) Παρασκευή 2 Δεκεμβρίου 2016- Β’ τάξη:**

**Paradise Park-Εκπαιδευτικό Πρόγραμμα: «Ο μικρός γεωργός»**

Την Παρασκευή 2 Δεκεμβρίου 2016 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Paradise Park. Τα παιδιά θα γνωρίσουν τους τρόπους ανάπτυξης της χλωρίδας αλλά και είδη δέντρων και κηπευτικών.

Οι μικροί μαθητές θα οργώσουν με το παραδοσιακό αλέτρι και το άλογο, θα σπείρουν, θα φυτέψουν φυντάνια και βολβούς, θα ρίξουν κοπριά και θα ποτίσουν...

 Θα γνωρίσουν:

* Το δενδρώνα με τα 80 δημοφιλέστερα δένδρα που ευδοκιμούν στην Ελλάδα.
* Το μποστάνι με τα κηπευτικά εποχής.
* Το βραχόκηπο με τα αρωματικά φυτά.

**3) Παρασκευή 2 Δεκεμβρίου 2016- Δ’ τάξη:**

**Συνάντηση με συγγραφείς**

Στο πλαίσιο της Φιλαναγνωσίας οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης επεξεργάζονται το βιβλίο: «Όλοι μαζί μια αγκαλιά, για να φτάσουμε ψηλά» των συγγραφέων Μαριάννα Κατρά και Ζένια Μπαγιώκη.
Την Παρασκευή 2 Δεκεμβρίου 2016 οι μαθητές θα συναντηθούν με τις συγγραφείς του βιβλίου.

**4) Παρασκευή 2 Δεκεμβρίου 2016- Α’ και Β’ τάξεις:**

**Παράδοση τροφίμων στον Ελληνικό Ερυθρό Σταυρό**

Την Παρασκευή 2 Δεκεμβρίου 2016 οι μαθητές της Α’ και Β’ τάξης του Α’ Αρσακείου-Τοσιτσείου Δημοτικού Εκάλης θα παραδώσουν στον Ελληνικό Ερυθρό Σταυρό τα τρόφιμα που συγκέντρωσαν για οικογένειες συμπατριωτών μας που έχουν ανάγκη από συμπαράσταση και αλληλεγγύη.

**5) Παρασκευή 2 Δεκεμβρίου 2016- Γ’ τάξη:**

**«Μιλάω για τον Εθελοντισμό»**

Στο πλαίσιο του μαθήματος Αγωγής Υγείας οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα ενημερωθούν από τους υπεύθυνους του Ελληνικού Ερυθρού Σταυρού για την αξία του εθελοντισμού, κίνημα ιδιαίτερα σημαντικό στις δύσκολες εποχές που ζούμε.

**6) Τρίτη 6 Δεκεμβρίου 2016 - Δ’ και Ε’ τάξεις:**

**Κινηματογράφος «Δαναός»: Παρακολούθηση ταινίας «Μπελ και Σεμπαστιάν 2»**

Την Τρίτη 6 Δεκεμβρίου 2016 οι μαθητές των Δ’ και Ε’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν τη συγκινητική ιστορία του μικρού Σεμπαστιάν και ενός σκύλου και τη φιλία που αναπτύχθηκε ανάμεσά τους. Θα μαγευτούν από την εικόνα και τη μουσική της ταινίας που αναφέρεται σε μία παλιότερη εποχή.

**7) Τρίτη, 6 Δεκεμβρίου 2016 - Στ’ τάξη:**

**Planet Physics: Πρόγραμμα «Φως»**
Την Τρίτη 6 Δεκεμβρίου 2016 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Planet Physics και θα παρακολουθήσουν το πρόγραμμα με τίτλο: «Φως». Ο «επιστημονικός» αυτός παιδότοπος σκοπό έχει να προωθήσει και να υποστηρίξει την εκπαίδευση στον τομέα της Φυσικής, κάνοντας τη μάθηση ενδιαφέρουσα και διαδραστική.
Στην ενότητα της Οπτικής, με τη βοήθεια των εκθεμάτων αναλύονται έννοιες όπως:
-Ανάκλαση και σύνθεση του φωτός
-Δείκτης διάθλασης και (πραγματική) εξαφάνιση αντικειμένων
-Ολογραφία
-Οπτικά όργανα (μικροσκόπια, τηλεσκόπια κλπ)

**8) Πέμπτη, 8 Δεκεμβρίου 2016, 9.00-11.00- όλες οι τάξεις:**

Χριστουγεννιάτικο Παζάρι Αγάπης του Α’ Αρσακείου-Τοσιτσείου Δημοτικού Εκάλης.

**9) Παρασκευή 9 Δεκεμβρίου 2016-Α’ τάξη:**

Την Παρασκευή 9 Δεκεμβρίου 2016 οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν ένα εκπαιδευτικό πρόγραμμα στο χώρο του σχολείου με τίτλο: «Ελίτσα μου καλή που κρύβεις το λαδάκι;».Μέσα από ένα βιωματικό ταξίδι στον κόσμο της ελιάς, τα παιδιά θα γνωρίσουν το ιερό δέντρο, θα μάθουν τι συμβολίζει, ενώ θα γνωρίσουν και όλη τη διαδικασία παραγωγής.Στο τέλος θα ζυμώσουν και θα ψήσουν ελαιόψωμα.

**10) Παρασκευή, 9 Δεκεμβρίου 2016- Γ’ τάξη:**

**Εκπαιδευτικό Πρόγραμμα «Ανακύκλωση στο Σχολείο»**Τη Δευτέρα 9 Δεκεμβρίου 2016 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα παρακολουθήσουν το πρόγραμμα «Ανακύκλωση στο Σχολείο».
Μέσα από βιωματικά παιχνίδια που βασίζονται στη συνεργασία τα παιδιά αντιλαμβάνονται την ανάγκη για τη σωστή διαχείριση των σκουπιδιών. Επισημαίνεται η αξία της μείωσης και της επαναχρησιμοποίησης των υλικών καθώς και τα οφέλη που προκύπτουν από τη διαδικασία της ανακύκλωσης για το περιβάλλον ως σύνολο φυσικό και ανθρωπογενές. Τα παιδιά έχουν την ευκαιρία να συμμετάσχουν ενεργά στη δημιουργία ανακυκλώσιμου χαρτιού αλλά και να δημιουργήσουν τις δικές τους πρωτότυπες κατασκευές.

**11) Δευτέρα, 12 Δεκεμβρίου 2016 - Α’, Γ’, ΣΤ’ τάξεις:**

**Εκκλησιασμός Χριστουγέννων**

Με την ευκαιρία της μεγαλύτερης γιορτής της Χριστιανοσύνης τη Δευτέρα 12 Δεκεμβρίου οι μαθητές των Α΄,Γ΄,Στ΄ τάξεων του Α’ Αρσακείου-Τοσιτσείου Δημοτικού Εκάλης θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

**12) Τρίτη, 13 Δεκεμβρίου 2016 - Β’, Δ’, Ε’ τάξεις:**

**Εκκλησιασμός Χριστουγέννων**

Με την ευκαιρία της μεγαλύτερης γιορτής της Χριστιανοσύνης την Τρίτη 13 Δεκεμβρίου
οι μαθητές των Β΄,Δ΄, Ε΄ τάξεων του Α’ Αρσακείου-Τοσιτσείου Δημοτικού Εκάλης θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

**13) Πέμπτη 15 Δεκεμβρίου 2016- όλες οι τάξεις:

Παράδοση Ελέγχων Α’ Τριμήνου 15.30-17.00**
Την Πέμπτη 15 Δεκεμβρίου 2016 θα γίνει παράδοση Ελέγχων Προόδου Α' Τριμήνου στους γονείς και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

**14) Παρασκευή 16 Δεκεμβρίου 2016 – Γ’ τάξη:**

**Συνάντηση με συγγραφέα**

Στο πλαίσιο της Φιλαναγνωσίας οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης επεξεργάζονται το βιβλίο: «Τι θα έκανα αν ήμουν Αϊ-Βασίλης» της Τατιάνας Ζωγράφου. Την Παρασκευή 16 Δεκεμβρίου 2016 οι μαθητές θα συναντηθούν με τη συγγραφέα του βιβλίου.

**15) Τρίτη, 20 Δεκεμβρίου 2016 – E’ τάξη:**

**Παρουσίαση βιβλίου: «Ο κήπος του Ματίς»**

Οι μαθητές/τριες της Ε’ τάξης του Α’ Αρσακείου-Τοσιτσείου Δημοτικού Εκάλης στο πλαίσιο του μαθήματος της φιλαναγνωσίας διάβασαν το βιβλίο: «Ο κήπος του Ματίς», της Σαμάνθα Φρίντμαν, εκδόσεων Μέλισσα.

Την Τρίτη 20 Δεκεμβρίου 2016 από την υπεύθυνη των εκδόσεων Μέλισσα θα παρακολουθήσουν ένα εκπαιδευτικό πρόγραμμα σχετικά με τη δουλειά του σημαντικού αυτού ζωγράφου. Θα φιλοτεχνήσουν κολλάζ και έργα σύμφωνα με τα πρότυπα του κινήματος του φωβισμού και θα γνωρίσουν περισσότερα στοιχεία για τη δουλειά του Ματίς.

**16) Τρίτη, 20 Δεκεμβρίου 2016- Α’, Β’, Γ’ τάξεις:**

**Χριστουγεννιάτικη Γιορτή**

Την Τρίτη 20 Δεκεμβρίου 2016 οι Α’, Β’, Γ’ τάξεις θα παρακολουθήσουν τη Χριστουγεννιάτικη Γιορτή που παρουσιάζει το Β’ Αρσάκειο-Τοσίτσειο Δημοτικό Εκάλης.

**17) Τετάρτη, 21 Δεκεμβρίου 2016- Δ’, Ε’, Στ’ τάξεις:**

**Χριστουγεννιάτικη Γιορτή**

Την Τετάρτη 21 Δεκεμβρίου 2016 οι Δ’, Ε’, Στ’ τάξεις θα παρακολουθήσουν τη Χριστουγεννιάτικη Γιορτή που παρουσιάζει το Β’ Αρσάκειο-Τοσίτσειο Δημοτικό Εκάλης.

**18) Παρασκευή 23 Δεκεμβρίου 2016- όλες οι τάξεις:**

Χριστουγεννιάτικα δρώμενα στο σχολείο. Κάλαντα, Χριστουγεννιάτικα τραγούδια,
ήθη και έθιμα ελληνικά και παγκόσμια θα αναβιώσουν οι μαθητές.